Alisson Becker
Alisson Ramses Becker, közismert nevén Alisson (Novo Hamburgo, 1992. október 2. –) brazil válogatott labdarúgó, aki jelenleg a Liverpool játékosa. Testvére, Muriel Gustavo Becker szintén labdarúgó.

Pályafutása

Internacional 
Alisson 2002-ben, tízévesen csatlakozott az Internacional akadémiájához. A felnőttcsapatban 2013 februárjában debütált, majd augusztusban a bajnokságban is bemutatkozott. A következő évben, mikor Dida a csapathoz szerződött, tizenegy alkalommal lépett pályára, majd a következő években összesen 57 találkozóig jutott. 2016. február 4-én megegyezett a Romával, és 7,5 millió euró ellenében alá is írta ötéves szerződését. Utolsó mérkőzését brazil csapatával 2016 májusában játszotta, a Chapecoense ellen. Négyéves brazíliai karrierje során több, mint 100 mérkőzésen lépett pályára, és minden évben megnyerte a brazil első osztályt.

AS Roma 
2016 júliusában utazott Olaszországba, augusztusban pedig be is mutatkozott. Első mérkőzését a Porto ellen játszotta a Bajnokok Ligájában, augusztus 17-én. Az idény során a lengyel Wojciech Szczęsny mögött védett, második számú kapusként számítottak rá, azonban így is eljutott 15 mérkőzésig az első szezonban. Mikor Szczęsny eligazolt a Juventusba, Alisson vált az első számú hálóőrré, és a következő szezonban sokkal gyakrabban lépett pályára, összesen 49 alkalommal. 22 mérkőzésen nem kapott gólt, ebből 17-szer a bajnokságban.

Liverpool 
A Liverpool 2018. július 19-én jelentette be Alisson leigazolását, aki 72,5 millió eurós vételárával a valaha volt legdrágábban elkelt kapussá vált (a rekordot röviddel ezután megdöntötték, akkor Arrizabalaga igazolt a Chelsea-be 80 millióért). Alisson augusztus 12-én debütált új csapatában, és remekül kezdett: a klub zsinórban 20 mérkőzésen maradt veretlen a bajnokságban. A BL-ben is jól teljesített, a csoportkör utolsó fordulójában, a Napoli ellen az ő védésének köszönhetően jutottak tovább. Március 4-én megdöntött egy Premier League-rekordot, a szezonban ugyanis ekkor mutatta be 17. gól nélküli meccsét, amivel Pepe Reina 2006-os idénybeli teljesítményét múlta felül. A csapat végül az ő hathatós közreműködésével megnyerte a 2018-19-es Bajnokok Ligáját. Alisson a második szezonban (Karius távozása miatt) megkapta az 1-es mezszámot, az elsőben ugyanis még a 13-ast viselte. 2019 augusztusában egy sérülés miatt hetekre kidőlt, így nem ő, hanem Adrián védett az UEFA-szuperkupában. Decemberben a csapat megnyerte a FIFA-klubvilágbajnokságot a csapattal.

2021. Május 16-án gólt fejelt a West Bromwich elleni bajnokin, a hosszabbítás 5. percében. Ezzel ő lett az első Liverpool-kapus aki tétmeccsen gólt tudott szerezni, valamint egyike annak a hat kapusnak, aki bajnoki mérkőzésen betalált a Premier League indulása óta, és az első, aki győztes gólt szerzett.

Sikerei, díjai

Klub 
Internacional
Campeonato Gaúcho: 2013, 2014, 2015, 2016
Liverpool
Premier League: 2019–20
UEFA-bajnokok ligája: 2018–19
FIFA-klubvilágbajnokság: 2019

Válogatott 
Brazília U20
Touloni Ifjúsági Torna: 2013
Brazília
Copa América: 2019

Egyéni
UEFA-bajnokok ligája – A szezon csapata: 2017–2018, 2018–2019
UEFA-bajnokok ligája – A szezon kapusa második helyezés: 2017–2018
UEFA-bajnokok ligája – A szezon kapusa első helyezés: 2018–2019
Az év kapusa a Serie A-ban: 2017–18
Az év csapata a Serie A-ban: 2017–18
Premier League – Aranykesztyű: 2018–19

Statisztikái

Klubokban
2023. augusztus 29-i állapot szerint

A válogatottban
Legutóbb 2019. november 19-én lett frissítve.

Források

Külső hivatkozások 

Transfermarkt profil

Brazil labdarúgók
Labdarúgókapusok
1992-ben született személyek
Az AS Roma labdarúgói
Az SC Internacional labdarúgói
A Liverpool FC labdarúgói
A Serie A labdarúgói
A Premier League labdarúgói
Angol bajnok labdarúgók
Bajnokok Ligája-győztes labdarúgók
Copa América-győztes labdarúgók
A 2021-es Copa América labdarúgói
A 2018-as világbajnokság labdarúgói
Élő személyek
A 2022-es világbajnokság labdarúgói